钦定古今图书集成/明伦汇编/人事典/第065卷 > 孔子家语 > 《五仪解》
## 钦定古今图书集成/明伦汇编/人事典/第065卷 > 孔子家语 > 《五仪解》

哀公问于孔子曰：“智者寿乎？仁者寿乎？”孔子对曰：“然。
人有三死，而非其命也，行己自取也。夫寝处不时，饮
食不节，逸劳过度者，疾共杀之。居下位而上干其君，
嗜欲无厌而求不止者，刑共杀之；以少犯众，以弱侮
强，忿怒不类，动不量力者，兵共杀之。此三者，死非命
也，人自取之。若夫智士仁人，将身有节，动静以义，喜
怒以时，无害其性，虽得寿焉”，不亦可乎。